《明堂观礼杂咏十三首·和宁门观驾》
宋代·王同祖

星斗中天夜向晨，寸云不点月华明。
六飞过尽灯如昼，宫漏迟迟报五更。

作者简介：王同祖，字与之，号花洲，金华（今属浙江）人，余嵘孙婿。幼年侍父宦游，弱冠入金陵幕府，时嘉熙二年。历朝散郎、大理寺主簿（刘克庄《龙学余尚书神道碑》），淳祐九年，通判建康府。十年，添差沿江制置司机宜文字。